周瑜
評價

陳壽評曰：「曹公乘漢相之資，挾天子而掃群桀，新盪荊城，仗威東夏，於時議者莫不疑貳。周瑜、魯肅建獨斷之明，出眾人之表，實奇才也。」；「瑜少精意於音乐。」
孫策：「周公瑾英雋異才，與孤有總角之好，骨肉之分。」；「吾得卿，谐也。」
吳夫人：「公瑾議是也。公瑾與伯符同年，小一月耳，我視之如子也，汝其兄事之。」
程普：「與周公瑾交，若飲醇醪，不覺自醉。」（《三國志·吳書·周瑜魯肅吕蒙傳第九》）
蔣幹：「雅量高致，非言辭所閒。」
曹操：「赤壁之役，值有疾病，孤烧船自退，横使周瑜虚获此名。」
劉備：「公瑾文武籌略，萬人之英，顧其器量廣大，恐不久為人臣耳。」
王朗：「周公瑾，江淮之傑，攘臂而為其將。」
呂蒙：「昔周瑜、程普为左右部督，共攻江陵，虽事决于瑜，普自恃久将，且俱是督，遂共不睦，几败国事。」
韦昭：「善谈论，能属文辞，思度弘远，有过人之明。周瑜之后，肃为之冠。」
孫權：「公瑾有王佐之資，今忽短命，孤何賴哉！」、「孤非周公瑾，不帝矣。」、「昔走曹操，拓有荊州，皆是公瑾，常不忘之。初聞峻亡，仍欲用護，聞護性行危險，用之適為作禍，故便止之。孤念公瑾，豈有已乎？」、「腹心舊勳，與孤協事，公瑾有之，誠所不忘。昔胤年少，初無功勞，橫受精兵，爵以侯將，蓋念公瑾以及於胤也。而胤恃此，酗淫自恣，前後告喻，曾無悛改。孤於公瑾，義猶二君，樂胤成就，豈有已哉？迫胤罪惡，未宜便還，且欲苦之，使自知耳。今二君勤勤援引漢高河山之誓，孤用恧然。雖德非其疇，猶欲庶幾，事亦如爾，故未順旨。以公瑾之子，而二君在中間，苟使能改，亦何患乎！」、「此天以君授孤也。」
孫權與陸遜論周瑜、魯肅、呂蒙：「公瑾雄烈，膽略兼人，遂破孟德，開拓荊州，邈焉難繼，君今繼之。」
諸葛瑾、步騭上疏孫權：「故將軍周瑜子胤，昔蒙粉飾，受封為將，不能養之以福，思立功效，至縱情慾，招速罪辟。臣竊以瑜昔見寵任，入作心膂，出為爪牙，銜命出征，身當矢石，盡節用命，視死如歸，故能摧曹操於烏林，走曹仁於郢都，揚國威德，華夏是震，蠢爾蠻荊，莫不賓服，雖周之方叔，漢之信、布，誠無以尚也。夫折衝扞難之臣，自古帝王莫不貴重，故漢高帝封爵之誓曰『使黃河如帶，太山如礪，國以永存，爰及苗裔』；申以丹書，重以盟詛，藏於宗廟，傳於無窮，欲使功臣之後，世世相踵，非徒子孫，乃關苗裔，報德明功，勤勤懇懇，如此之至，欲以勸戒後人，用命之臣，死而無悔也。況於瑜身沒未久，而其子胤降為匹夫，益可悼傷。竊惟陛下欽明稽古，隆於興繼，為胤歸訴，乞餘罪，還兵復爵，使失旦之雞，復得一鳴，抱罪之臣，展其後效。」
虞溥《江表传》：「年少有美才。」
陆机：「饬法修师，则威德翕赫。宾礼名贤，而张公为之雄；交御豪俊，而周瑜为之杰。彼二君子皆弘敏而多奇，雅达而聪哲，故同方者以类附，等契者以气集，江东盖多士矣。」 「周瑜、陆公、鲁肃、吕蒙之畴入为腹心，出作股肱。」
習鑿齒《周魯通諸葛論》：客問曰：「周瑜、魯肅，何人也？」主人曰：「小人也。」客曰：「周瑜奇孫策於總角，定大計於一面，摧魏武百勝之鋒，開孫氏偏王之業，威震天下，名馳四海。魯肅一見，孫權建東帝之略，子謂之小人，何也？」主人曰：「此乃真所以爲小人也。夫君子之道，故將竭其真忠直，佐扶帝室，尊主寧時，遠崇名教。若乃力不能合，事與志違，躬耕南畝，遁迹當年，何由盡臣禮于孫氏，于漢室已亡之日耶！……（《太平御覽•卷四百四十七•人事部八十八》）
袁宏《三國名臣頌》：「公瑾卓爾，逸志不羣，總角料主，則素契於伯符；晚節曜奇，則三分於赤壁。惜其齡促，志未可量。」又詩贊：「公瑾英達，朗心獨見。披草求君，定交一面。桓桓魏武，外託霸跡。志掩衡霍，恃戰忘敵。卓卓若人，曜奇赤壁。三光參分，宇宙暫隔。」
严从：「周瑜、鲁肃，咸起诸生，鹗视乌林，鹰扬赤壁。然肃为布衣，当襄汉之际，标卖田宅，分财结士，以求人杰：此其志不小也。公瑾推第於孙策，子敬辍粟於周郎：咸有异於人者也。」
李白：「二龙争战决雌雄，赤壁楼船扫地空。烈火初张照云海，周瑜曾此破曹公。」
胡曾：「烈火西楚魏帝旗，周郎开国虎争时。交兵不假挥长剑，已破英雄百万师。」
孙元晏：「会猎书来举国惊，只应周鲁不教迎。曹公一战奔波后，赤壁功传万古名。」
李端：「鸣筝金粟柱，素手玉房前。欲得周郎顾，时时误拂弦。」
李九龄：「有国由来在得贤，莫言兴废是循环。武侯星落周瑜死，平蜀降吴似等闲。」
梁肃：「昔汉纲既解，当涂方炽，利兵南浮，江汉失险。公瑾尝用寡制众，挫强为弱，燎火一举，楼船灰飞。遂乃张吴之臂，壮蜀之趾。」
杜牧：「周有齐太公，秦有王翦，两汉有韩信、赵充国、耿恭、虞诩、段颎，魏有司马懿，吴有周瑜，蜀有诸葛武侯，晋有羊祜、杜公元凯，梁有韦睿，元魏有崔浩，周有韦孝宽，隋有杨素，国朝有李靖、李勣、裴行俭、郭元振。如此人者，当此一时，其所出计画，皆考古校今，奇秘长远，策先定於内，功后成於外。」
北宋大文豪蘇軾的《念奴嬌‧赤壁懷古》節錄：「大江东去，浪淘尽。千古风流人物。故垒西边，人道是，三国周郎赤壁。乱石穿空，惊涛拍岸，卷起千堆雪。江山如画，一时多少豪杰！遙想公瑾當年，小喬初嫁了，雄姿英發，羽扇綸巾，談笑間，檣櫓灰飛煙滅。故国神游，多情应笑我，早生华发。人生如梦，一樽还酹江月。」
苏辙：「至于长洲之滨，故城之墟，曹孟德、孙仲谋之所睥睨，周瑜、陆逊之所骋骛，其流风遗迹，亦足以称快世俗。」
欧阳澈：「使富国强兵，内无动揺，民安如故，有如大夫种之能；转输供馈，外无劳民扰攘之役，有如范蠡之知；临机果断，折冲千里，有如周瑜之勇；度长虑逺，收功于必成，有如赵充国之守。严细柳之军，有如周亚夫者；奔项羽之营，有如樊哙者；孜孜奉国，知无不为，有如房玄龄者；兼资文武，出将入相，有如李靖者，则虽愚夫愚妇亦知其可以必胜矣。」
宋代歐陽修、宋祁等撰寫的《新唐書‧卷十五‧志第五‧禮樂五‧吉禮五》中提到，唐代時禮儀使顏真卿曾經向皇室建議，追封古代名將六十四人，並為他們設廟享奠，當中就包括「吳偏將軍南郡太守周瑜」。同時代被列入廟享名單的只有關羽、張飛、張遼、呂蒙、陸遜、鄧艾、陸抗而已。
同樣，元代脫脫等撰寫的《宋史‧卷一零五‧志第五十八‧禮八‧吉禮八》提及宋代宣和五年時，皇室依照唐代慣例，為古代名將設廟，七十二位名將中亦包括周瑜。
宋詞人戴復古的《滿江紅‧赤壁懷古》節錄：「想當時、周郎年少，氣吞區宇。萬騎臨江貔虎噪，千艘列炬魚龍怒。卷長波、一鼓困曹瞞，今如許。」
林光朝：「当时称之为长才无或异辞者，吴有周瑜、鲁肃、吕蒙、陆逊，蜀有诸葛孔明，是皆一方隽才也。」
陈渊：「当时人物如周瑜辈，盖百世之士，若其它智勇纷出，莫可悉数。」
陈亮：「呜呼！使周公瑾而在，其智必及乎此矣。吾观其决谋以破曹操，拓荆州，因欲进取巴蜀，结援马超以断操之右臂，而还据襄阳以蹙之，此非识大略者不能为也。使斯人不死，当为操之大患，不幸其志未遂而天夺之矣。孙权之称号也，顾群臣曰：‘周公瑾不在，孤不帝矣。’彼亦知吕蒙之徒止足以保据一方，而天下之奇才必也公瑾乎。」；「昔吴起与田文论功，至主少国疑，大臣未亲，百姓未附之际，吴起屈焉。桓王属大皇于张昭，更以周瑜遗之，后瑜驰驱于颠危之际，昭遂废不用。何哉？江东虽定而国轻矣。余论次其行事，使善观国者有考焉。」
洪迈：“说者谓天无大风，黄盖不进计，周瑜未必胜。此不善观人者也。方孙权问计于周瑜，瑜已言操冒行四患‘将军擒之，宜在今日’”；“刘备见瑜，恨其兵少，瑜曰：‘此自足用，豫州但观瑜破之。正使无火攻之说，其必有以制服矣。”；“孙吴奄有江左，亢衡中州，固本于策、权之雄略，然一时英杰，如周瑜、鲁肃、吕蒙、陆逊四人者，真所谓社稷心膂，与国为存亡之臣也。”
范成大：「年少曾将社稷扶，三分独数一周瑜。世间豪杰英雄士，江左风流美丈夫。功迹巍巍齐北斗，声名烈烈震东吴。青春年纪归黄壤，提起教人转叹吁。」
谢采伯：「孙策、周瑜拔皖城，纳二乔，皆国色，是以师婚也。英锐豪俊之气，固足办事。毕竟有所溺，则智昏，智昏则防虑疏。策为许贡客箭伤颊，创甚，年二十六卒。瑜为流矢中右协，年三十六卒。」 「孫權運籌於內，劉備、諸葛亮、周瑜、關侯等，合謀並智，方拒得曹操，敗之於赤壁，亦未為竒政縁。」
萧常：「周瑜从攻横江当利及东渡击枺陵，则知在江北。或曰：此功为大，每以语简而忽之，遂令乌林之役独传。」「瑜、肃建拒操之议，孙权违众用之，卒成大功。然瑜昧于远图，不能乘胜佐昭烈以定中原，乃欲越荆取蜀，而（吕）蒙又复袭关羽以取荆州，使曹氏为不讨之贼，可与言知哉？」
钱时：「江左之势定于赤壁之一战。操破荆州乗胜东下号八十万，向微公瑾决此大计，六郡之众宁足恃乎？论者遂谓此为公瑾功第一。」
刘祁：「已而诸豪割据，士大夫各欲择主立功名，如荀攸、贾诩、程昱、郭嘉、诸葛亮、庞统、鲁肃、周瑜之徒，争以智能自效。」
王义山：「某仰惟某官学通六艺，忠贯三精，其谋略则荀攸、贾诩之密，其经济则周瑜、鲁肃之英，其吟啸则谢安、庾亮之雅，其牧御则羊祜、陆逊之仁。」
胡三省：「此数语所谓相时而动也。然瑜之言不悖大义，鲁肃、吕蒙辈不及也。」
孙承恩：「矫矫公瑾，实吴良臣，雄姿英发，筹策迈伦，老瞒长驱，志无江表，一战蹙之，功莫与绍。」
晏璧：「当曹操伐吴，威震寰宇，群臣争议迎降，瑜独定大计，度操部水军百万，远渉江湖，不习水土，必生疾病，愿得精兵三万破之，以片言决兴王之策，以偏方抗天下之师，卒走强敌，开拓荆土，非明断能然乎？至其议纵刘备不资其出地，又欲西取巴蜀而并张鲁，北据襄阳以蹙曹操，雄啚出人意表，使究其志，未易量也。虽天啬其寿，中路陨殁，其一举而鼎分三国功名之奇，垂于无穷。」
张凤翼：「周公瑾江左伟人，其才略功烈足光纪载，而传必及其顾曲，固知审声知音非尠事也。」
黄中坚：「周公瑾英姿伟略，诸葛孔明而下一人而已。然其欲徙昭烈于吴，盛宫室美女玩好以娱乐之，分关张各置一处，使如瑜者挟与俱战，则其计亦左矣。昭烈以枭雄之姿，少有大志，其心固欲建霸王之业耳，故髀里肉生至于堕泪。今方破曹操，势可有为，岂甘为吴所豢养？关张与昭烈生死分定，不得昭烈而奉之，岂肯为吴宣力？果若所言，势必将有内变而使魏人得以乘其隙，吴蜀事业俱未可知也。语云：‘知彼知己，百战百胜’。公瑾知昭烈君臣不为人下而顾建此策，殆所谓多思则乱者耶？仲谋于公瑾言无不从而此独不听其见，不岀公瑾上哉！」
陈子龙：「自汉以后，文武渐分，然犹有虞诩、诸葛亮、周瑜、陆逊、司马懿、羊祜、杜预、温峤、谢玄、韦睿、崔浩、李靖、裴行俭、郭元振、裴度、李德裕、韩琦、李纲、虞允文之徒奋策儒素建功阃外，为时宗臣。彼岂必有抟虎之力，射雕之技哉？不过深明古今之事，能决机宜之便耳。」
屈大均：「汉唐以来善兵者率多书生，若张良、赵充国、邓禹、马援、诸葛孔明、周瑜、鲁肃、杜预、李靖、虞允文之流，莫不沉酣六经，翩翩文雅，其出奇制胜如风雨之飘忽，如鬼神之变怪。」
明代才子高啟的《過二喬宅》節錄：「孫郎武略周郎智，相逢便結君臣義。奇姿聯璧煩江東，都與喬家做佳婿。」
罗贯中：「姿质风流，仪容秀丽。」
清代鄭板橋的《念奴嬌·周瑜宅》：「周郎年少，正雄姿歷落，江東人傑。 八十萬軍飛一炬，風捲灘前黃葉。 樓艫雲崩，旌旗電掃，熛射江流血。 咸陽三月，火光無此橫絕。 想他豪竹哀絲，回頭顧曲，虎帳談兵歇。 公瑾伯符天挺秀，中道君臣惜別。 吳蜀交疏，炎劉鼎沸，老魅成奸黠。 至今遺恨，秦淮夜夜幽咽。」
王懋竑：「周瑜雄略似孙伯符，有并吞中原之志，而不专于自守。」
李安溪：「规图荆、益，及制曹、刘之策，着着机先，真英物也。」「周瑜在则可，如无瑜者，权必不能独挡曹，无玄德则无吴耳，子敬之谋未为非也。」
张佩纶：「若公瑾则赤壁之后旋没巴邱，世之称公瑾者第曰胆略兼人而已，不知公瑾之才实一世奇才，而驾乎三国群贤之表。「吴虽多才，鲁肃失之疏，吕蒙失之谲，陆逊失之柔，孙权以公瑾为王佐，公瑾诚王佐。惜乎！权之非真主才耳。嗟乎！伯符与公瑾实创江东，其意亦欲取荆州袭许都。使天老其才，以与公瑾戮力中原，天下事未可知也。」
卢弼：「公瑾生长江、淮，谙识险要，出入彭、蠡，久涉波涛，熟筹彼我，用能以寡击众，遁走阿瞒，一战而霸，克建大勋，玄德谓为本文武筹略，万人之英者，岂虚语哉。或曰：公瑾不死，操之忧也，先主亦安能定蜀乎？」
蔡东藩：「周瑜年第逾壮，方可有为，乃以意气之未除，遽致短命，不无可惜。」
吕思勉：「周瑜、鲁肃，亦皆可谓为好乱之士也。徒以二三剽轻之徒，同怀行险徼幸之计，遂肇六十年分裂之祸，岂不哀哉。」
毛澤東：“赤壁之戰，群英會，諸葛亮那時二十七歲，孫權也是二十七歲，孫策起事時只有十七歲，周瑜死時不過三十六歲，那時也不過三十歲左右，魯肅四十歲，曹操五十三歲。事實上，青年人打敗了老年人，長江後浪推前浪，世上新人趕舊人。”“三國時代，曹操帶領大軍下江南，攻打東吳。那時，周瑜是個'青年團員'，當東吳的統帥，程普等老將不服，後來說服了，還是由他當，結果打了勝仗。”“赤壁之戰，程普四十多歲，周瑜二十多歲，程普雖是老將，不如周瑜能幹，大敵當前，誰人掛帥？還是後起之秀周瑜掛了大都督的帥印。”